PRIMĂRIA ORAŞ DETA

SERVICIUL URBANISM

Nr. 5541 din 22.05.2023

R A P O R T

privind aprobarea declanșării procedurilor de expropriere a imobilelor proprietate privată pentru realizarea obiectivul de investiții de utilitate publică de interes local „Realizare variantă de ocolire a orașului Deta”.

În conformitate cu art. 2, alin. (1), lit. a), alin. (2) și alin. (3), lit. e) din Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare.

Având în vedere că prin Hotărârea Consiliului local nr. 63/2023 s-a aprobat Documentația tehnico-economice (faza - SF), Devizului general și Indicatorii tehnico-economici ai obiectivului de investiții: ,,Realizare variantă de ocolire a orașului Deta”, este necesară declanșarea procedurilor de expropriere a imobilelor proprietate privată pentru realizarea obiectivul de investiții de utilitate publică de interes local „Realizare variantă de ocolire a orașului Deta”.
Prin hotărârea pentru aprobarea declanșării procedurii de expropriere, se aprobă:
- amplasamentul lucrărilor, conform variantei finale a studiului de prefezabilitate, respectiv a variantei finale a studiului de fezabilitate, după caz;

- sursa de finanțare;

- declanșarea procedurii de expropriere a tuturor imobilelor care constituie coridorul de expropriere;

- lista proprietarilor și a altor titulari de drepturi reale ai căror imobile sunt afectate de coridorul de expropriere, identificați pe baza evidențelor Agenției Naționale de Cadastru și Publicitate Imobiliară și ale unităților administrativ-teritoriale;

- sumele individuale aferente despăgubirilor estimate de către expropriator pe baza unui raport de evaluare întocmit având în vedere expertizele întocmite și actualizate de camerele notarilor publici.

Supunem spre aprobare Consiliului Local al Orașului Deta proiectul de hotărâre privind aprobarea declanșării procedurilor de expropriere a imobilelor proprietate privată pentru realizarea obiectivul de investiții de utilitate publică de interes local „Realizare variantă de ocolire a orașului Deta”.

